Psalam (Šarić) 47.
Upravitelju pjevačkoga zbora; od sinova Korahovih, psalam.

1Svi narodi, zaplještite rukama, pokliknite Bogu glasom radosnim! 

2Jer je Gospod, Svevišnji, strašan: kralj velik nad svim svijetom! 

3Podloži nam narode, prisili plemena pod noge naše. 

4Odredi za nas baštinu našu, krasotu Jakovljevu, koju ljubi. 

5Uzlazi Bog uz klicanje, Gospod uz glas truba. 

6Pjevajte Bogu, pjevajte, pjevajte kralju našemu, pjevajte! 

7Jer je Bog kralj sve zemlje, pjevajte krasnu pjesmu! 

8Bog kraljuje nad narodima, Bog sjedi na svetom prijestolju svojemu. 

9Knezovi naroda skupiše se, kao narod Boga Abrahamova. Jest, Božji su vladaoci zemlje: on je uzvišen veoma. 

Psalmi (Šarić)